REPUBLIKA HRVATSKA

KRAPINSKO-ZAGORSKA ŽUPANIJA

OSNOVNA ŠKOLA ĐURE PREJCA

D E S I N I Ć

KLASA: 372-08/24-01/1

URBROJ: 2140-61-24-2

Desinić, 19. studenoga 2024.

Temeljem odredbi Statuta Osnovne škole Đure Prejca Desinić, Odluke o korištenju školskih sportskih dvorana te ostalih prostora i opreme školskih ustanova kojih je osnivač Krapinsko-zagorska županija („Službeni glasnik Krapinsko-zagorske županije“ broj 2./2023.), te Pravilnika o načinu korištenja školske sportske dvorane te ostalih prostora i opreme škole KLASA: 011-03/23-02/2, URBROJ: 2140-61-23-1 od 10. studenoga 2023. godine temeljem Odluke Školskog odbora od 15. 11. 2024. godine, Osnovna škola Đure Prejca Desinić objavljuje

**JAVNI NATJEČAJ ZA NAJAM-ZAKUP ŠKOLSKE SPORTSKE**

**DVORANE TE OSTALIH PROSTORA OSNOVNE ŠKOLE**

**ĐURE PREJCA DESINIĆ**

I.

Predmet natječaja je najam-zakup školske sportske dvorane te ostalih prostora Škole u vrijeme kada se ne ometa ostvarivanje nastavnog plana i programa Škole odnosno kada učenici nisu u školi.

II.

U najam-zakup se daju prostori na adresi Desinić, Ratkajeva 8 i prostori na adresi Velika Horvatska 36/1, tijekom jedne godine;

1. školska sportska dvorana površine 300 m2 s pravom na korištenje svlačionica i sanitarnog čvora od ponedjeljka do petka u vremenu od 15,00 – 21,00 sati
2. učionice u prizemlju i na katu 50 m2 od ponedjeljka do petka u vremenu od 15,00- 21,00 sati
3. učionice u zgradi prizemnice 50 m2 od ponedjeljka do petka u vremenu od 15,00 – 21,00 sati

subotom i nedjeljom termini dostupni tijekom cijelog dana

III.

Minimalna visina najma iznosi

1. **JEDNODIJELNA SPORTSKA DVORANA**

* **7,00 eura po satu za treninge sportskih klubova članova Sportske zajednice Krapinsko-zagorske županije**
* **12,00 eura po satu za utakmice sportskih ekipa (sportska natjecanja)**
* **20,00 eura po satu za manifestacije (priredbe, koncerti, izložbe, sajmovi i sl.)**
* **12,00 eura po satu za ostale korisnike**

1. **OSTALI PROSTORI I OPREMA**

* **2,00 eura po satu mjesečno za otvoreni prostor za postavljanje kioska i slične namjene bez uračunatih režijskih troškova**
* **100,00 eura mjesečno po automatu za prostor s priključcima na električnu energiju**
* **7,00 eura po satu za korištenje učionice bez informatičke i druge opreme**
* **11,00 eura po satu za korištenje učionice uz upotrebu prezentacijske opreme (računalo, projektor i sl.)**
* **16,00 eura po satu za korištenje informatičke učionice**

IV.

Međusobna prava i obveze između Škole i ponuđača uredit će se Ugovorom. Prostori se daju u pravilu u najam ili zakup na određeno vrijeme od godine dana uz mogućnost otkaza istog od svake ugovorne strane. Iznimno, uz pisanu suglasnost Osnivača, Škola može školski prostor i opremu dati na korištenje i na dulji rok, ako to zahtijeva priroda djelatnosti radi koje se školski prostor i oprema daje u najam uz uvjet da se ne ometa obavljanje redovite školske djelatnosti.

Na javni natječaj mogu se javiti i Ponudu dostaviti fizičke i pravne osobe.

Pri davanju u najam školske sportske dvorane te ostalog prostora i opreme prednosti imaju programi za djecu i mlade.

V.

Vlastoručno potpisana **ponuda mora sadržavati:**

1. naziv, adresu, OIB, ime i prezime osobe za kontakt i telefonski broj ponuditelja
2. vrstu aktivnosti koju želi provoditi u prostoru
3. željeni termin i trajanje termina
4. ponuđeni iznos najma

Uz **Ponudu** se prilaže potrebna dokumentacija:

1. rješenje nadležnog tijela za obavljanje određene djelatnosti – samo za pravne osobe
2. presliku osobne iskaznice – samo za fizičke osobe
3. ponudu sa svim traženim sadržajem – **Obrazac 1**

VI.

Najpovoljnijom ponudom se smatra ona ponuda koja uz ispunjenje uvjeta iz natječaja, sadrži i najviši iznos najma. U slučaju da na javni natječaj za isti školski prostor i opremu pristigne više ponuda s istim ponuđenim iznosom, nadmetanje se nastavlja između tih ponuditelja iskazivanjem većeg iznosa od ponuđenog u pisanom obliku**.**

VII.

Pisane ponude se dostavljaju zemaljskom poštom preporučeno ili neposredno predaju na **adresi** Osnovna škola Đure Prejca Desinić,, 49216 Desinić, Ratkajeva 8, u zatvorenoj omotnici snaznakom **„ NE OTVARAJ – PONUDA ZA KORIŠTENJE ŠKOLSKE SPORTSKE DVORANE/ŠKOLSKIH PROSTORA I OPREME“.**

VIII.

Rok za podnošenje ponuda je 8 dana od dana objave javnog natječaja, odnosno do popunjenja raspoloživih termina koji su predmet javnog natječaja. Javni natječaj je objavljen dana **19. studenoga 2024. godine na mrežnoj stranici Osnovne škole Đure Prejca Desinić i traje do 27. studenoga 2024. godine, odnosno do popunjenja raspoloživih termina koji su predmet javnog natječaja.**

Otvaranje ponuda održat će se u prostorijama Osnovne škole Đure Prejca Desinić dana **28. studenoga 2024. godine u 11,00 sati, odnosno naknadno sukladno prispjelim zahtjevima van roka natječaja do popunjenja raspoloživog prostora.**

Škola zadržava pravo poništenja javnog natječaja ili dijela natječaja, odnosno neprihvaćanja nijedne pristigle ponude bez posebnog obrazloženja.

Odluka o davanju u najam ili odluka o poništenju javnog natječaja dostavit će se svim sudionicima javnog natječaja.

Dostavom ponude na javni natječaj svi ponuditelji dali su privolu Osnovnoj školi Đure Prejca Desinić za obradu osobnih podataka navedenih u svim dostavljenim prilozima odnosno ispravama za potrebe provedbe javnog natječaja sukladno Općoj Uredbi o zaštiti osobnih podataka i Zakona o provedbi Opće uredbe o zaštiti podataka (NN. br. 42./18**).**

**POVJERENSTVO ZA PROVOĐENJE**

**JAVNOG NATJEČAJA**